OpenLLM-France/wikimedia huggingface dataset:
# Katalan Herrietako Ikasleen Sindikatua

Katalan Herrietako Ikasleen Sindikatua (katalanez eta jatorrizko izenaz: Sindicat d´Estudiants del Països Catalans edo SEPC) Katalan Herrietako ezker independentistako ikasle antolakundea da, 2006. urtean sortua.
Bere sorreratik «Ezkerreko ikuspegi batetik Katalan Herri guztietarako hezkuntza eredu propioa» eraikitzea du helburu eta horrekin batera «kalitatezko herri hezkuntza publikoa, katalana eta antipatriarkala» aldarrikatzen du.
Bere ekintza eta jarrera iraultzaileengatik, SEPC-ko hainbat kide legearen indarrez mehatxatu, atxilotu, zentsuratu, isundu eta unibertsitatetik kanporatu dituzte urteetan zehar.
Ezker independentistako parte organikoa den heinean jarduera politiko estrategikoa lantzen du ezker independentistako beste gazte antolakundearekin batera, Arran antolakundearekin.

## Sorrera

Sindikatu hau 2006. urtean sortu zen Alternativa ESTELek eta Katalan Herrietako Ikasleen Kordinakundeak elkar batzeko hasi zuten prozesua amaitutzat eman zutenean, indar metaketa helburu zuen prozesu hori amaitzearekin batera sortu zen Katalan Herrietako Ikasleen Sindikatu berri eta indarberritua.

## Ideologia politikoa

Ikasle antolakunde independentista, sozialista, feminista, katalana, ekologista, antifaxista eta internazionalista da, ezker independentista mugimendu soziopolitikoaren parte delarik.

## Nazioarteko aliatuak

Oso harreman estuak ditu estatu espainiarraren mende dauden beste bi nazio zapalduetako ikasle antolakunde independentista, sozialista eta feministekin, besteak beste, Ikasle Abertzaleekin (Euskal Herria) eta Erguer - Estudantes da Galizarekin (Galizia).

## Kanpo estekak

* (Katalanez) - Katalan Herrietako Ikasleen Sindikatuaren webgunea
* Datuak: Q9077702
* Multimedia: Student Union of the Catalan Countries / Q9077702
# Katalan Herrietako Ikasleen Koordinakundea

Coordinadora d'Estudiants dels Països Catalans Katalan Herrietako ikasle sindikatua da, BEI, AEN eta ACEren batasunaz sortua 2000. urtean.
Bere helburuak eskola publiko, herritar, kalitatezkoa eta katalan baten sorrera dira. Horretarako taldeetan antolatzen da. Bere agerkaria L'estaca da. Momentu honetan Unibertsitate publiko guztietan daude antolatuak eta Alternativa Estelekin batze prozesuan daude.

## Alternativa Estelekin konfluentzia

Alternativa Estelekin egindako konfluentzia prozesua 2006ko Maiatzaren 1ean bukatu zen eta bien baturatik Sindicat d'Estudiants dels Països Catalans sortu zen

## Kanpo estekak

* (Katalanez) CEPCren webgunea
* Datuak: Q11915500
# Katalabrox

Katalabrox, baita ere Katalinbrox eta Katalanbrox, Luzaiden egiten den pastela da.

## Etimologia

Katalabrox hitza frantsesetik dator, gâteau a la broche edo burruntziko pastela. Europan ere badaude antzeko errezetak. Alemanian, adibidez, Baumkuchen dago (Zuhaitz pastela), Suedian Spettekaka, Hungarian Kürtőskalács, Polonian Sękacz, Lituanian šakotis. Batzuk, Ingalaterako Trayne roste bezalakoa, desagertutzat ematen dira. Gâteau a la broche oraindik Pirinioetako toki askotan egiten da, Nafarroatik Okzitaniara.

## Errezeta

Kono formako bizkotxoa da. Beheko suaren txingarretan egiten da, mantso-mantso, eta geruzak eransten zaizkion, kono edo izei forma eman arte. Lehen egun berezietan egiten zen, batez ere ezkontzetan. Mozterakoan, koloreen arabera, barruko eraztun desberdinak bereizi egin daitezke. Gozopil espektakularra zen: bukaeran metro bateko luzera izan zitekeen eta bazkaria bukatu arte mahai gainean apaingarri giza jartzen zen. Gainean sagar bat jartzen zen. Etnikerrek egindako ikerketen arabera, XX. mendo erdialdera arte otoruntzetan ezinbestekoa zen katalabrox. Egitea neketsua zen eta lan horretan emakume askok hartzen zuen parte. Gaurregun ez da prestatzen.
Osagaiak hauek ziren: 20 pertsonentzat pastel bat egiteko 250 gramo gurin, arrautz dozena bat, azukre 600 gramo, irina 600 gramo eta almendra txikitua, 15 koilarakada. Azken osagai hau Luzaideko propioa zen eta hori zen gâteau à la broche pastelatik bereizi zuena.

## Erreferentziak

* ↑ https://www.euskaltzaindia.eus/index.php?option=com_oeh&view=frontpage&Itemid=413&lang=eu&sarrera=katalan&xeh=1
* ↑ http://luzaide-valcarlos.net/eu/kultura/gastronomia/
* ↑ https://www.elcorreo.com/bizkaia/secreto-mejores-brasas-20170922162249-nt.html

## Bibliografia

* Francisco Abad Alegría: Tradiciones en el fogón. Iruñea: Pamiela, 1999. ISBN: 9788476813157.

## Kanpo estekak

* Datuak: Q65216477
# Katalan Herriak

    Artikulu hau nazioari buruzkoa da; Espainiako autonomia erkidegoa gaitzat duena beste hau da: «Katalunia»
Herrialde Katalanak (katalanez Països Catalans, askotan PPCC gisa laburduta) katalana mintzatzen den lurraldeari ematen zaion izena da. Orokorrean, Katalan Herriak Iberiar Penintsularen ekialdean kokatzen dira, Pirinioak eta Segura ibaiaren artean, Balear Uharteak ere batasun honetan sartuz. Zenbaitzuk Sardiniako Alguer (Alghero) hiria ere sartzen dute Katalan Herrien barne.
Hedadura 69.823 kilometro karratuetakoa da eta 12,9 milioi biztanle ditu (2004ean).
Katalan Herriak terminoa katalan nazionalista askok erabiltzen dute maiz.

## Mugak

* Iparraldean Okzitania.
* Hegoaldean Murtzia.
* Ekialdean Mediterranear itsasoa.
* Mendebaldean Aragoi eta Gaztela-Mantxa.

## Banaketa administratiboa

Tradizionalki eta administratiboki, Katalan Herriak ondoko lurraldeok osatzen dituzte, guztiak Espainiako administraziopean Ipar Katalunia (Frantzia), Andorrako Printzerria (Principat d'Andorra) eta L'Alguer (Italia) izan ezik:
* Katalunia (Catalunya), askotan Printzerria (Principat) deritzona. Pirinioetako Tratatuaren (1659) eraginez iparraldea (Ipar Katalunia) Frantziako estatuaren parte da. Hiriburua Bartzelona da.
* Valentzia (Comunitat Valenciana. Hiriburua Valentzia (València) da.
* Balear Uharteak (Illes Balears). Hiriburua Palma Mallorcakoa (Palma) da.
* Sartaldeko Zerrenda Aragoien (Franja de Ponent edo aragoieraz Francha de Lebán). Hiriburua Fraga da.
Hizkuntzan oinarrituriko ikuspuntu batetik, Katalan Herrien barruan ondorengo lurraldeak ere sartzen dira:
* Sardiniako Alguer hiria, non katalanaren aldaera bat (algerera, alguerès) mintzatzen baita.
* Murtziako El Carxe eskualdea.

## Demografia

Katalana hedatzen den lurraldeak 12.805.197 biztanle zituen 2006an. Valentziar Herriko eskualde gaztelaniadunetako biztanleria (719.970 lagun) eta Arango haranekoak (9.554 biztanle) kontuan hartuz, 13.534.721 biztanle dituzte Katalan Herriek.

## Kultura
### Literatura

Katalunierazko idazleen artean, nabarmentzekoak dira, beste batzuen artean, Ramon Llull, Ausias March eta Salvador Espriu.

### Musika

Azpimarratzekoak dira Raimon, Joan Manuel Serrat, Maria del Mar Bonet eta Lluis Llach abeslariak.
Inadaptats, Obrint Pas, Opció k-95, Els Pets, Sopa de Cabra eta La Gossa Sorda dira talde ezagunetako batzuk.

### Antzerkia
## Erreferentziak

* ↑ «EH - Bilaketa - Bilaketa» www.euskaltzaindia.eus (Noiz kontsultatua: 2023-03-03).

## Kanpo estekak

* (Katalanez) Katalan Herrien eskualdeen mapa
* Datuak: Q234963
* Multimedia: Catalan Countries / Q234963
# Katal

Katal (kat sinboloarekin) Nazioarteko Unitate Sistemaren unitate eratorri bat da. Jarduera katalitikoa neurtzeko balio du, bereziki medikuntza eta biokimikaren alorretan. Segundu batean konposatu mol bat eraldatzeko behar den jarduera katalitikoa da Katal bat.
Orain dela 30 urtetik erabiltzen bada ere 1999ra arte ez zen neurri ofizial bat bilakatu. Zinetika entzimatikoan jatorrizko mol bat segundo batean eraldatzeko behar den entzima kopurua da. Katal bat 60 x 10$^6$ jarduera entzimatiko unitate dira. Normalki mikrokatal eta nanokatal erabiltzen dira.

## Kanpo estekak

* Datuak: Q208634
# Kanoa 2024ko Udako Olinpiar Jokoetan – Emakumezkoak K-4 500 metro

Emakumezkoen K-4 500 metro 2024ko Udako Olinpiar Jokoetan Vaires-sur-Marnen egin zen 2024ko abuztuaren 6 eta abuztuaren 8 bitarte. 10 ontzik hartu zuten parte.
Zeelanda Berriko laukoteak lortu zuen urrezko domina, Alemaniakoak zilarrezkoa eta Hungariakoak brontzezkoa.

## Emaitzak
### Sailkapena

Lehenengo hirurak finalera eta gainerakoak finalerdietara.

#### 1 lasterketa

| Pos. | Bidea | Kanoalaria | Herrialdea | Denbora | Notes |
| 1 | 6 | Lisa Carrington Alicia Hoskin Olivia Brett Tara Vaughan | Zeelanda Berria | 1:32.40 | FA |
| 2 | 4 | Sara Ouzande Estefanía Fernández Carolina García Teresa Portela | Espainia | 1:32.92 | FA |
| 3 | 5 | Karolina Naja Anna Puławska Adrianna Kąkol Dominika Putto | Polonia | 1:33.87 | FA |
| 4 | 7 | Maria Virik Anna Margrete Sletsjoe Hedda Oritsland Kristine Strand Amundsen | Norvegia | 1:34.28 | SF |
| 5 | 3 | Anastazija Bajuk Milica Novaković Marija Dostanić Dunja Stanojev | Serbia | 1:36.40 | SF |

#### 2 lasterketa

| Pos. | Bidea | Kanoalaria | Herrialdea | Denbora | Notes |
| 1 | 5 | Paulina Paszek Jule Hake Pauline Jagsch Sarah Brüßler | Alemania | 1:32.34 | FA |
| 2 | 6 | Noémi Pupp Sára Fojt Tamara Csipes Alida Dóra Gazsó | Hungaria | 1:33.42 | FA |
| 3 | 4 | Li Dongyin Yin Mengdie Wang Nan Sun Yuewen | Txina | 1:33.64 | FA |
| 4 | 3 | Ella Beere Alyssa Bull Alexandra Clarke Yale Steinpreis | Australia | 1:34.60 | SF |
| 5 | 7 | Courtney Stott Natalie Davison Riley Melanson Toshka Besharah-Hrebacka | Kanada | 1:37.87 | SF |

### Finalerdia

Lehenengo biak finalera.
| Pos. | Bidea | Kanoalaria | Herrialdea | Denbora | Notes |
| 1 | 4 | Ella Beere Alyssa Bull Alexandra Clarke Yale Steinpreis | Australia | 1:34.25 | FA |
| 2 | 5 | Maria Virik Anna Margrete Sletsjoe Hedda Oritsland Kristine Strand Amundsen | Norvegia | 1:34.77 | FA |
| 3 | 3 | Anastazija Bajuk Milica Novaković Marija Dostanić Dunja Stanojev | Serbia | 1:35.25 | |
| 4 | 6 | Courtney Stott Natalie Davison Riley Melanson Toshka Besharah-Hrebacka | Kanada | 1:39.24 | |

### Finala
#### A finala

| Pos. | Bidea | Kanoalaria | Herrialdea | Denbora |
| 01 ! | 5 | Lisa Carrington Alicia Hoskin Olivia Brett Tara Vaughan | Zeelanda Berria | 1:32.20 |
| 02 ! | 4 | Paulina Paszek Jule Hake Pauline Jagsch Sarah Brüßler | Alemania | 1:32.62 |
| 03 ! | 6 | Noémi Pupp Sára Fojt Tamara Csipes Alida Dóra Gazsó | Hungaria | 1:32.93 |
| 4 | 7 | Karolina Naja Anna Puławska Adrianna Kąkol Dominika Putto | Polonia | 1:33.17 |
| 5 | 2 | Li Dongyin Yin Mengdie Wang Nan Sun Yuewen | Txina | 1:33.57 |
| 6 | 3 | Sara Ouzande Estefanía Fernández Carolina García Teresa Portela | Espainia | 1:34.51 |
| 7 | 1 | Maria Virik Anna Margrete Sletsjoe Hedda Oritsland Kristine Strand Amundsen | Norvegia | 1:35.02 |
| 8 | 8 | Ella Beere Alyssa Bull Alexandra Clarke Yale Steinpreis | Australia | 1:35.96 |

## Kanpo estekak

* Datuak: Q117156606
# Kanoa 2024ko Udako Olinpiar Jokoetan – Gizonezkoak C-2 500 metro

Gizonezkoen C-2 500 metro 2024ko Udako Olinpiar Jokoetan Vaires-sur-Marnen egin zen 2024ko abuztuaren 7 eta abuztuaren 9 bitarte, 26 kanoalarik hartu zuten parte. Txinako bikoteak lortu zuen urrea, Italiakoak zilarra eta Espainiakoak brontzea.

## Emaitzak
### Sailkapena

| Pos. | Bidea | Kanoalaria | Herrialdea | Denbora | Oharrak |
| 1 | 8 | Zakhar Petrov Alexey Korovashkov | Banakako Atleta Neutralak | 1:38.65 | SF |
| 2 | 4 | Gabriele Casadei Carlo Tacchini | Italia | 1:39.17 | SF |
| 3 | 3 | Jacky Godmann Isaquias Queiroz | Brasil | 1:39.38 | QF |
| 4 | 5 | Balázs Adolf Jonatán Hajdu | Hungaria | 1:40.02 | QF |
| 5 | 7 | Ilie Sprîncean Oleg Nuță | Errumania | 1:40.84 | QF |
| 6 | 6 | Peter Kretschmer Tim Hecker | Alemania | 1:41.58 | QF |
| 7 | 2 | Max Brown Grant Clancy | Zeelanda Berria | 2:22.09 | QF |
| Pos. | Bidea | Kanoalaria | Herrialdea | Denbora | Oharrak |
| 1 | 5 | Liu Hao Ji Bowen | Txina | 1:37.40 | SF, OB |
| 2 | 6 | Joan Antoni Moreno Diego Domínguez | Espainia | 1:37.78 | SF |
| 3 | 4 | Petr Fuksa Martin Fuksa | Txekiar Errepublika | 1:41.49 | QF |
| 4 | 3 | Loïc Léonard Adrien Bart | Frantzia | 1:44.00 | QF |
| 5 | 7 | Sergey Yemelyanov Timur Khaidarov | Kazakhstan | 1:45.94 | QF |
| 6 | 2 | Manuel António Benilson Sanda | Angola | 1:51.53 | QF |
# Josenópolis

Josenópolis Brasilgo udalerri bat da, Minas Gerais estatuan kokatua. 3.630 biztanle ditu 541,393 km²ko eremuan.

## Ikus, gainera

* Minas Gerais

## Kanpo estekak

* Datuak: Q1755133
* Multimedia: Josenópolis / Q1755133
# Josep (filma)

Josep 2020 urtean eginiko animaziozko filma da.

## Sinopsia

Oharra: Atal honek istorio osoa edo amaiera argitzen du.
Otsaila, 1939. Francoren diktaduratik ihesean, errepublikanoak trumilka ari dira Espainia eta Frantziaren arteko muga zeharkatzen. Iheslariak kontzentrazio esparruetara bidaliko ditu Frantziako Gobernuak. Eremu horietako batean jazo zen istorio bat dakar filmak: alanbreak banatutako Josep Bartoli marrazkilariaren eta beste gizon baten arteko harremana.

## Erreferentziak

* ↑ «Josep» Berria 2020-09-26 CC BY-SA 4.0 lizentziapean.

## Kanpo estekak

* Datuak: Q99513834
# Josep Anglada

Josep Anglada i Rius, (Vic, Katalunia, 1959ko ekainaren 21a), Kataluniako politikari ultraeskuindarra,
Plataforma per Catalunya alderdi politikoaren sortzaile eta presidentea. 2003ko martxotik, Viceko Udaleko zinegotzia da.
Frankismoko talde ultraeskuindar bateko kide izan zen, Espainiako transizioaren garain.
1989ko Europako Parlamentuko hauteskundeetan Frente Nacional alderdiaren hautagai izan zen. 2003tik, bere alderdi politiko berriarekin, azkenaldi honetako immigrazioaren kontrako jarrera erakutsi du. Angladaren helburu politikoa immigrazio horren kontrol zorrotzagoa da.
2009an adingabe bat erasotzeagatik kondenatu zuten.

## Erreferentziak

* ↑ Josep Anglada, la sonrisa de la extrema derecha
* ↑ ¿Podría ser la decisión en Vic una primera victoria de la extrema derecha?
* ↑ Josep Anglada, el ultraderechista que crece en Vic
* ↑ Cónclave ultraderechista para lanzar la campaña del xenófobo Anglada
* ↑ La ultraderecha capitaliza el rechazo a una mezquita en Premà del Mar
* ↑ El ultraderechista Anglada propone prohibir el velo musulmán en Vic
* ↑ La extrema derecha busca un nuevo Sáenz de Ynestrillas para aglutinar el voto 'ultra'
* ↑ El ultraderechista Partit per Catalunya decide presentarse a las elecciones al Parlament
* ↑ Plataforma per Catalunya invita a la ultraderecha flamenca y a la Liga Norte italiana en su congreso
* ↑ La ultradreta se n’aprofita
* ↑ Condemnen el xenòfob Josep Anglada per agredir un menor que li va dir 'fatxa'
* Datuak: Q2743073
* Multimedia: Josep Anglada i Rius / Q2743073
# Josenii Bârgăului

Josenii Bârgăului Errumaniako udalerri bat da, Bistrița-Năsăud konderrian. 5.079 biztanle ditu, 55,58 kilometro koadroko azaleran banatuta.

## Herriak

Udalerrian honako herriak daude:
Josenii Bârgăului $^{(en)}$ Mijlocenii Bârgăului $^{(en)}$ Rusu Bârgăului $^{(en)}$ Strâmba $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5070341
* Multimedia: Josenii Bârgăului commune, Bistrița-Năsăud / Q5070341
# Joseon

Joseon (Hangul: 조선; Hanja: 朝鮮; RR: Joseon; MR: Chosŏn), baita Chosŏn, Choson, Chosun, Cho-sen eta Txoson ere, Koreako azken leinua, eta baita luzeena ere, izan zen, 1392 eta 1910 artean agintean izan zena. Leinua ezarri zutenean, Hanseong (egungo Seul) hiriburu bilakatu zen eta bertan eraiki zuten Gyeongbokgung (Gyeongbok jauregia) eta Jongmyo. Egungo Koreako kultura tradizionalaren gehiena aro honetan garatu zuten. Adibidez, Hangul idazkera-sistema Sejong laugarren Joseon leinuko erregearen agintaldian sortu zuten. Yangban aristokrazia ere sortu zen.
Garia haietan txinatar filosofiaren eragina nabarmena zenez, Neokonfuzianismo estatu eta gizartearen ideologia bihurtu zen. XVI. mendearen amaieran eta XVII. mendearen hasieran, japoniarrek eta mantxuek herrialdea inbaditu zuten. Bertoko kulturaren zati handi bat galdu zuten eta ia mende bat behar izan zuen herrialdeak aurrekoa berreskuratzeko. XIX. mendea amaitu baino lehen, atzerritar potentziek berriro herrialdea eraso zuten eta 1910ean japoniarren eskuetan amaitu zen.

## Erreferentziak

* ↑ (Koreeraz) Lee, Jun-gyu (이준규). (2009-07-22). (세상사는 이야기) 왜색에 물든 우리 말-(10). Newstown.
* ↑ (Ingelesez) Ebrey, Patricia Buckley; Walthall, Ann; Palais, James B.. (2006). East Asia: A Cultural, Social, and Political History. Boston eta New York: Houghton Mifflin Press ISBN 0-618-13384-4..
* ↑ (Ingelesez) Hatada, Takashi; Smith Jr, Warren W.; Hazard, Benjamin H.. (1969). A History of Korea. Santa Barbara, CA: ABC-Clio ISBN 0-87436-064-1..

## Kanpo estekak

* Datuak: Q28179
* Multimedia: Joseon Dynasty / Q28179
# Josep Antoni Duran i Lleida

Josep Antoni Duran i Lleida (Alcampell, Huescako probintzia, 1952ko martxoaren 27a) kataluniar politikari eta abokatu bat da.
1974an Kataluniako Batasun Demokratikoa alderdiko kide egin eta 1977an Unió de Joves gazte erakundeko presidentea izan zen.
1987-2016 artean Kataluniako Batasun Demokratikoa alderdiko presidentea izan zen. 1999-2001 artean Kataluniako Generalitateko Gobernazio Saileko kontseilaria izan zen. 2004-2016 artean Espainiako Parlamentuan CIU alderdiaren parlamentaria eta bozeramailea izan zen.
* Datuak: Q276884
* Multimedia: Josep Antoni Duran i Lleida / Q276884
# Josep Bargalló

Josep Bargalló i Valls (Torredembarra, Tarragonès, 1958ko urriaren 3a) kataluniar politikari, literatur kritikari, idazle eta katedradun bat da. Lanbidez hizkuntzalaria da. ERC alderdiko kidea da.
2003-2004 artean Kataluniako Generalitateko Hezkuntza Saileko kontseilaria izan zen. 1995-2003 artean Kataluniako Parlamentuan diputatua izan zen. 2004-2006 artean Kataluniako Generalitateko lehendakari ordea izan zen.
* Datuak: Q3327197
* Multimedia: Josep Bargalló / Q3327197
# Kvanefjeldita

Kvanefjeldita silikato motako minerala da.

## Ezaugarriak

Kvanefjeldita silikato mineralaren formula kimikoa hau da: ${\ce {Na4(Ca,Mn)(Si3O7)2(OH)2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Kvanefjeldite: Mineral information, data and localities.» www.mindat.org (Noiz kontsultatua: 12-05-2019).
# Kvas

Kvas (hitzez hitz «legamia»; errusieraz eta ukraineraz: квас, polonieraz: kwas chlebowy, literalki "ogi legamia", lituanieraz: gira, estonieraz: kali) hartzitutako alkoholdun edari oso leun bat da (alkohol gehien duenak %2,2 du) oso ezaguna Errusian, Ukrainan eta Europa ekialdeko beste herrialde batzuetan. Alkoholik gabeko kvasa ere bada.

## Elaborazioa

Kvasa zekale hirinez eta maltaz egiten da, edo baita zahi irinez, zekale ogi apur batez (ogi beltza) eta sagarrekin. Nahasketa hau uretan hartzitzen uzten da. Sarri fruta zaporea ematen zaio eta prozesuan zehar frutak gehitzen zaizkio.

## Erabilerak

Erabilerarik garrantzitsuena edari bezala da, Errusia eta Ukrainan oso ezaguna dena, non hiririk garrantzitsuenetako ia edozein kaletan aurki daitekeen.
Errusiako sukaldaritzan kvasa okroxka izeneko udako zopa hotz bat egiteko erabiltzen da.
Errusiako hirietan kombucha, XX. mendearen hasieratik edari ezagun bat dena, sarri "kvas tea" deitua da edo (oso modu erratuan), soilik kvas, baina bi edari hauek oso ezberdinak direla gogoratu behar da.

## Bitxikeriak

Lituanian Coca Cola konpainiak Pilskalna kvas deitzen duen kvasezko freskagarri bat ekoizten du.
Errusian ere Coca-Colak kvasa egiten du. The Coca Cola Companyk marka berria Errusiako Merkataritza Markentzako, Patenteentzako eta Jabetza Intelektualarentzako Zerbitzu Federalean erregistratu zuen.
Bere garaian "Coca Cola komunista" izenaz ezaguna izan zen, bere zaporeagatik, koloreagatik eta egiten duen bitsagatik.

## Kanpo estekak

* Datuak: Q173773
* Multimedia: Kvass / Q173773
# Kvačany (Liptovský Mikuláško barrutia)

Kvačany Eslovakiako udalerri bat da, Liptovský Mikuláško barrutian kokatuta. 22,44 km²ko azalera du eta 543 biztanle 2017ko datuen arabera.

## Historia

Idatzizko lehen aipamena 1286. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q570157
* Multimedia: Kvačany, Liptovský Mikuláš District / Q570157
# Kvarken

Kostalde Garaia/Kvarken uhartedia$^1$ UNESCOren gizateriaren ondarea :
| Mota | Naturala |
| Irizpideak | viii |
| Erreferentzia | 898 |
| Kokalekua | Finlandia |
| Eskualdea$^2$ | Europa eta Ipar Amerika |
| Koordenatuak | 63°30′N 21°0′E﻿ / ﻿63.500°N 21.000°E﻿ / 63.500; 21.000 |
| Izen ematea | 2000 (XXIV. bilkura) |
| Luzapen urtea | 2006 |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Kvarken (suedieraz: Kvarken edo Norra Kvarken; finlandieraz: Merenkurkku) Botniako golkoko itsasartea da, Botniako badia eta Botniako itsasoa banatzen dituena. Herrialde bietako kostaldeen arteko luzera 80 kilometrokoa da eta 25 metroko sakonera besterik ez du. Glaziazio ondoko doikuntzaren ondorioz urtero 1 cm hazten du.
Finlandiako kostaldean uhartedi handia du, biztanlerik ez duena. Suediako kostaldean uhartedia txikiagoa da. Historikoki lekua garrantzitsua zen oso, izozten zenean herrialde bien arteko merkatal ibilbidea zelako.

## Kanpo estekak

* Datuak: Q217245
* Multimedia: Kvarken / Q217245
# Kvasir

Kvasir eskandinaviar mitologiako jainko bat da. Jainko guztien listutik sortua izan zen, honela, Vanir jainkoen artean jakintsuena bihurtuz. Bi anaik, Fjalar eta Galar nanoek, euren leizean oturuntza batetara gonbidatu eta hil egin zuten. Nanoek, jainkoaren odola eztiarekin nahastu eta mantendu egin zuten. Nahasketa artzitu eta olerkariak inspiratzen zituen ezti-ura bihurtu zen.
Beranduago, Gilling eta honen emaztea hil zituzten. Gillingen seme zen Suttungek, bere gurasoen heriotzagatik haserre, nanoak itsasora eraman zituen eta itsasgorak estaliko zuen arrezife batean jarri zituen. Nanoek, ezti-ura eskaini zioten euren bizitzaren truke. Suttungek ezti ura hartu zuen, bere etxera eraman, mendi baten erdian ezkutatu eta bere alaba Gunnlodi, hura zaintzeko eskatu zion.
Odinek, ezti-ur hura lortzea erabaki zuen, eta Suttungen anaia zen Baugirentzat lan egin zuen uda oso batez, eta, ondoren, ezti-ur tragoxka bat eskatu zuen. Baugi, mendian zulatuz ezkutatu zen, eta Odin, suge bihurtu eta narrasean joan zen. Barruan, Gunnlod, Suttungen alaba, ezti-ura zaintzen ari zen, baina Odinek, hiru tragoxka emateko konbentzitu zuen. Odinek ezti-ur guztia edan zuen, arrano bihurtu eta ihes egin zuen.

## Kanpo estekak

* Datuak: Q216763
# Kvačany (Prešoveko barrutia)

Kvačany Eslovakiako udalerri bat da, Prešoveko barrutian kokatuta. 5,12 km²ko azalera du eta 293 biztanle 2017ko datuen arabera.

## Historia

Idatzizko lehen aipamena 1626. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q251990
* Multimedia: Kvačany / Q251990
# Kvarneko golkoa

Kvarnerko golkoa (kroazieraz: Kvarnerski zaljev; italieraz: Golfo del Quarnaro edo Carnaro) Itsaso Adriatikoaren iparraldean kokaturik dagoen itsas golkoa da, Istria mendebaldean eta Kroaziako ipar kostaldea ekialdean duelarik. Erromatarrek Mare Quaternarium izena eman zioten.
Uharte ugari ditu, nagusiak Cres, Krk eta Pag dira. Hiri handiena Rijeka da. Golkoak duen sakonera handiari esker itsasontzi handiak irits daitezke Rijekako kaira.

## Kanpo estekak

* Datuak: Q938838
* Multimedia: Bay of Kvarner / Q938838